OpenLLM-France/wikimedia huggingface dataset:
# Vers

El vers és una unitat poètica, de vegades sotmesa a mesura. Els versos s'escriuen en una sola línia, és important no ajuntar-les a l'hora de copiar un poema. Les característiques d'un vers són sovint el ritme, la rima i la utilització de mots i de recursos literaris.
El ritme d'un poema, el determinen els signes de puntuació, el nombre de síl·labes que té cada vers i la prosòdia, és a dir, la musicalitat i l'entonació. En català, la manera de comptar el nombre de síl·labes d'un vers és el mateix que l'habitual, però només es compta fins a l'última síl·laba tònica, igual que en altres llengües romàniques amb abundor de paraules agudes, com el francès i l'occità. També determina el ritme del vers la disposició que tenen les síl·labes segons si són tòniques o àtones.
Sovint, trobem als versos el que s'anomena sinalefa. Aquesta característica consisteix a incloure en una mateixa síl·laba l'última vocal d'un mot i la primera del següent. Totes aquestes coses determinen el ritme, el qual en molts poemes constitueix un model que es va repetint a cada vers.
La rima és la concordança total o parcial que hi ha entre els fonemes que segueixen a l'última lletra accentuada de dos versos.
Una característica que trobem sovint en els versos és la cesura. Es tracta d'una pausa intermèdia que divideix el vers en dues unitats que s'anomenen hemistiquis. Cada un dels hemistiquis actua com un vers independent, de manera que a l'hora de comptar les síl·labes s'ha de fer fins a l'última tònica de cada hemistiqui. En alguns casos, la cesura s'indica amb un espai entremig, però encara que no sigui així, cal llegir cada un dels hemistiquis com si fossin versos diferents.
Un grup de versos pot formar una estrofa.

## Tipus de rimes

* Rima assonant.
* Rima consonant.

## Classificació dels versos

* Vers alexandrí: en català, vers de dotze síl·labes (en castellà i en italià és de catorze, no per ser més llarg el vers, sinó perquè la manera de comptar les síl·labes és una altra).
* Vers alcaic: vers de deu o onze síl·labes acabat en paraula esdrúixola.
* Vers blanc: vers que no té rima.
* Vers bucòlic: hexàmetre amb dièresi darrere el quart peu.
* Vers decasíl·lab: vers de deu síl·labes.
** Vers decasíl·lab clàssic català: amb cesura després de la quarta síl·laba(4+6)
* Vers femení: vers que acaba en paraula plana o esdrúixola.
* Vers masculí: vers que acaba en paraula aguda.
* Vers quaternari: vers de quatre síl·labes.
* Vers quinari: vers de cinc síl·labes.
* Vers sàfic: vers de deu síl·labes que té la quarta, la vuitena, i l'última síl·labes tòniques i acaba en paraula plana.

## Referències

* ↑ Rys, John Van; Meyer, Verne; Sebranek, Patrick. The Research Writer, Spiral bound Version (en anglès). Cengage Learning, 2011, p. 350. ISBN 978-1-133-16882-9.
* Gosse, Edmund William. «Verse». A: Encyclopædia Britannica (en anglès). 27. 11a ed, 1911, p. 1041–1047.
Viccionari
# Víctor Sada i Remisa

Víctor Sada i Remisa (Badalona, 8 de març de 1984) és un exjugador de bàsquet professional català que jugava a la posició de base.

## Trajectòria

És un jugador format a les categories inferiors de l'Associació Esportiva Minguella i del FC Barcelona.
L'any 2004 va debutar a la lliga ACB de la mà de Svetislav Pešić on va rendir a un bon nivell. La següent temporada, sense Pešić, Víctor no tenia minuts i encara en va tenir menys amb l'arribada de Dusko Ivanovic a la banqueta del Palau.
Quan Pešić va anar a l'Akasvayu Víctor no ho va dubtar i va fitxar per l'Akasvayu, esdevenint una peça clau en l'esquema de Pešić, fins al punt de guanyar la FIBA Eurocup i per acabar-ho d'arrodonir va fer un bon paper en el final de temporada de l'Akasvayu, que va acabar perdent els quarts de final dels playoffs davant el Barça per un clar 1 a 3.
Va tornar al Barça el 2008 amb Xavi Pascual d'entrenador i va col·laborar en una etapa brillant a nivell de títols i de bon joc. El juliol de 2014 el FC Barcelona va anunciar que no li renovaria el contracte.
També porta dos anys a la selecció espanyola de basquetbol on ha guanyat la Copa d'Europa a les ordres de Sergio Scariolo.

## Clubs

* Associació Esportiva Minguella: 1990-96.

## Palmarès
### Etapa formativa

* 1995-1996 XXXIII Torneig Molinet amb l'Associació Esportiva Minguella.
* 1995-1996 XVIII Tournoi Europeen Mini-Basketball Brussel·les amb l'Associació Esportiva Minguella.
* 1 Campionat d'Espanya Cadet: 1999-2000 amb el FC Barcelona cadet.

### Etapa professional

* 3 Lligues ACB: 2003-2004, 2010-2011, i 2013-2014 amb el Futbol Club Barcelona.
* 1 Supercopa d'Espanya de basquet: 2004-2005 amb el Futbol Club Barcelona.
* 1 FIBA EuroCup: 2006-2007, amb l'Akasvayu Girona
* 2 Copes del Rei: 2009-2010 i 2010-2011, amb el Futbol Club Barcelona.
* 1 Eurolliga: 2009-2010, amb el Futbol Club Barcelona.

## Referències

* ↑ «Victor Sada es retira». lesportiudecatalunya.cat, 22-10-2018 [Consulta: 17 desembre 2022].
* ↑ «Víctor Sada i Jacob Pullen no continuaran la temporada que ve al Barça de bàsquet». 324.cat, 03-07-2014. [Consulta: 11 agost 2014].
* ↑ El MoraBanc Andorra fitxa Víctor Sada notícia a Ara.cat del 13 d'agost de 2014
* ↑ «El Barça guanya la Lliga Endesa superant en el quart partit de la final el seu gran enemic de la temporada, el Reial Madrid». 324.cat, 26-06-2014. [Consulta: 26 juny 2014].

## Enllaços externs

* Fitxa del jugador al web oficial del FC Barcelona Arxivat 2010-01-11 a Wayback Machine.
* Entrevista i Reportatge fotogràfic a A.E.Minguella
# Vladímir Voloixin

Vladímir Voloixin (en rus: Владимир Волошин) (1961) va ser un ciclista soviètic. Malgrat no passar al professionalisme, va aconseguir algunes victòries destacades entre elles un campionat del món en categoria júnior o el Girobio.

## Palmarès

* 1979
** Campió del món júnior en contrarellotge per equips (amb Sergei Starodubschev, Sergei Tschapk i Víktor Demidenko)
* 1982
** 1r a la Volta a Eslovàquia i vencedor d'una etapa
** Vencedor d'una etapa a la Volta a Iugoslàvia
* 1983
** 1r al Girobio
** 1r a la Volta a la Unió Soviètica
** Vencedor d'una etapa al Gran Premi Guillem Tell

### Resultats a la Volta a Espanya

* 1985. Abandona
* 1986. 32è de la classificació general

## Enllaços externs

* Palmarès a sitiodeciclismo.net
* Palmarès a museociclismo.it
# Volsc

El volsc és una llengua sabèl·lica parlada pels volscs en la zona central de l'antiga Itàlia, i que està estretament relacionada amb els idiomes oscà i umbre.
L'únic testimoni d'aquest idioma es troba en una inscripció trobada a Velitrae —actual Velletri—, que data aproximadament de principis del segle iii aC; està tallada en una petita placa de bronze, exposada al Museu Arqueològic Nacional de Nàpols. Aquesta placa devia estar unida a algun tipus d'objecte votiu i estava dedicada al déu Declunus o Decluna (hi ha la incertesa sobre si es tractava d'un déu o una deessa).
La llengua d'aquesta inscripció és prou clara per a mostrar peculiaritats molt marcades, que la situen a prop de la llengua de les Taules d'Iguvium, l'umbre. Es mostra, d'una banda, la labialització de la indoeuropea k com a labial q (volsc pis = quis llatí), i d'altra banda es palatalitza la gutural c precedida per i (facia = faciat llatí). Com l'umbre, però a diferència del llatí i l'oscà, tots els diftongs es redueixen a vocals simples (volsc es = oscà svai, volsc deue = oscà i llatí antic deiuai); aquest fenomen pot semblar natural natural perquè el volsc està més estretament relacionat amb l'umbre que amb l'oscà, està geogràficament més a prop de la segona llengua esmentada.
L'etnònim «volsc» mateix també és interessant no només per la seva forma antiga volusci; clarament conté una paraula cognada del grec helos. Les dues derivarien de velos, en grec la semivocal s'aspira, i en llatí i volsc dona volus. El nom Marica (deessa dels aiguamolls o les llacunes) dels auruncs es troba també a la costa de Picenum i entre els lugres; Esteve de Bizanci va identificar els oscos amb els sículs. És notori com a molts llocs pantanosos s'utilitza aquest sufix -co o -ca. A més a més dels auruncs, la deessa Marica i les intempestaeque Graviscae (Eneida 10.184), el terme és utilitzat a l'Ustica cubans d'Horaci (Odes 1.17.1), Hernici de la Vall del Trero, Satricum i Glanica als aiguamolls Pontins del Laci.

## Referències

* ↑ «Volscian» (en anglès). MultiTree, Digital Library of Language Relationships. [Consulta: 6 febrer 2017].
* 1 2 3 Chisholm, Hugh (ed). «Volsci». A: Encyclopædia Britannica. Cambridge University Press, 1911.

## Bibliografia

* Aquest article incorpora text d'una publicació que es troba en el domini públic:Chisholm, Hugh. Encyclopædia Britannica (edició de 1911) (en anglès). 11a ed.. Cambridge University Press, 1911.
# Volpi

Volpi (en rus: Волпи) és un poble de l'óblast de Leningrad, a Rússia, que el 2017 tenia 8 habitants. Apareix documentada per primera vegada en un mapa d'Íngria elaborat per A. Rostóvtsev el 1727.

## Referències

* ↑ Новая и достоверная всей Ингерманландии ланткарта. Грав. А. Ростовцев. СПб. 1727 г (en rus).
# West Lake Stevens

West Lake Stevens és una concentració de població designada pel cens dels Estats Units a l'estat de Washington. Segons el cens del 2000 tenia 18.071 habitants.

## Demografia

Segons el cens del 2000, West Lake Stevens tenia 18.071 habitants, 6.255 habitatges, i 4.828 famílies. La densitat de població era de 720,8 habitants per km².
Dels 6.255 habitatges en un 47% hi vivien nens de menys de 18 anys, en un 61,2% hi vivien parelles casades, en un 11% dones solteres, i en un 22,8% no eren unitats familiars. En el 16,4% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,23.
Per edats la població es repartia de la següent manera: un 32,3% tenia menys de 18 anys, un 7,1% entre 18 i 24, un 36,6% entre 25 i 44, un 17,7% de 45 a 60 i un 6,3% 65 anys o més.
L'edat mediana era de 31 anys. Per cada 100 dones de 18 o més anys hi havia 98,7 homes.
La renda mediana per habitatge era de 57.331 $ i la renda mediana per família de 60.258 $. Els homes tenien una renda mediana de 45.648 $ mentre que les dones 31.061 $. La renda per capita de la població era de 22.281 $. Aproximadament el 4,4% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Lake Stevens». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 13 agost 2010].
* ↑ «Geographic Comparison Table- West Lake Stevens». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# WB

WB té els següents significats:
* Biologia: Western blot, transferència Western en anglès
* Cinema: Warner Bros., productora de cinema i televisió.
* Física: Wb, Weber (unitat), unitat del flux magnètic
# Vilmos Kohut

Vilmos Kohut (Budapest, 17 de juliol de 1906 - Budapest, 18 de febrer de 1986) fou un futbolista hongarès de la dècada de 1930.

## Trajectòria

Pel que fa a clubs, destacar defensant els colors del Ferencvárosi TC, i de l'Olympique de Marsella.
Amb la selecció d'Hongria disputà 25 partits i marcà 14 gols, entre els anys 1925 i 1938. Participà en el Mundial de 1938, on marcà un gol en dos partits disputats.

## Palmarès

* Lliga hongaresa de futbol: 1926, 1927, 1928, 1932
* Copa hongaresa de futbol: 1927, 1928, 1933
* Lliga francesa de futbol: 1937
* Copa francesa de futbol: 1935,1938
* Copa Mitropa: 1928

## Referències

* 1 2 3 «Willy Kohut le canon Hongrois». om4ever.com. [Consulta: 9 abril 2017].
* ↑ «Perfil a om1899.com». om1899.com. [Consulta: 9 abril 2017].
# Volta a Castella i Lleó 2010

La Volta a Castella i Lleó 2010 és la 25a edició d'aquesta cursa ciclista que transcorre per Castella i Lleó. Es disputà entre el 14 i el 18 d'abril de 2010, sobre un total de 713,1 km, repartits entre cinc etapes, una d'elles contrarellotge individual, i un final en alt. La darrera etapa de la present edició finalitza a Santiago de Compostel·la per tal de celebrar l'any Xacobeo, transcorrent tota ella per carreteres gallegues.
El vencedor fou Alberto Contador (Astana Qazaqstan Team) que superà en 41" a Igor Antón (Euskaltel–Euskadi) i en més d'un minut a Ezequiel Mosquera (Xacobeo Galicia).

## Classificacions finals
### Classificació general

| | Ciclista | Equip | Temps |
| 1 | Alberto Contador (ESP) | Astana Qazaqstan Team | 16h 56' 01" |
| 2 | Igor Antón (ESP) | Euskaltel–Euskadi | + 41" |
| 3 | Ezequiel Mosquera (ESP) | Xacobeo Galicia | + 1' 20" |
| 4 | Janez Brajkovic (ESL) | Team RadioShack | + 1' 30" |
| 5 | David Bernabeu (ESP) | Barbot-Siper | + 2' 30" |
| 6 | Javier Moreno (ESP) | Andalucía-Cajasur | + 2' 51" |
| 7 | Tiago Machado (POR) | Team RadioShack | + 2' 51" |
| 8 | Stefan Deniel (AUS) | Cervélo TestTeam | + 2' 58" |
| 9 | Denís Ménxov (RUS) | Rabobank ProTeam | + 3' 06" |
| 10 | José Luis Rubiera (ESP) | Team RadioShack | + 3' 17" |

### Altres classificacions

* Classificació per punts. (PBA) Theo Bos (Cervelo Test Team)
* Classificació de la muntanya. (ESP) Iban Mayoz (Footon-Servetto)
* Classificació de la combinada. (ESP) Alberto Contador (Team Astana)

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 14 d'abril | Belorado - Burgos | 157,7 km | Theo Bos (PBA) | Theo Bos (PBA) |
| 2a | 15 d'abril | Burgos - Carrión de los Condes | 209,9 km | Theo Bos (PBA) | Theo Bos (PBA) |
| 3a | 16 d'abril | Lleó - Alt del Morredero | 158,8 km | Igor Antón (ESP) | Igor Antón (ESP) |
| 4a | 17 d'abril | Ponferrada - Ponferrada | 15,1 km | Alberto Contador (ESP) | Alberto Contador (ESP) |
| 5a | 18 d'abril | Samos - Santiago de Compostel·la | 171,1 km | Sergio Ribeiro (POR) | Alberto Contador (ESP) |

## Referències

* ↑ Contador se adjudica su tercera Vuelta a Castilla y León a marca.com (18 d'abril de 2010)

## Enllaços externs

* Volta a Castella i Lleó (castellà)
# Wiligisil de Tolosa

Wiligisil o Wil·ligisil (Vuilligisilus, Vuigillisilus, Hiltigisilus, Willegiselus, Willegisellus, Villegiselus, Clavigilisilus, Villegiscle, Willégiscle) fou bisbe de Tolosa conegut perquè va signar les actes del concili de la basílica de Sant Pere de París el 10 d'octubre del 614 i de la basílica de Santa Maria a l'àtrium de Sant Denis a Clichy el 27 de setembre de l'any 626 o 627.

## Referències

* Patrice Cabau, Les évêques de Toulouse (IIIe-XIVe siècles) et les lieux de leur sépulture, Mémoires de la Société archéologique du Midi de la France, 59 (1999), p. 123-162. Text a Arxivat 2006-11-26 a Wayback Machine.
# Wilhelmøya

Wilhelmøya (nom noruec que en català significa illa d'en Guillem) és una illa deshabitada de l'arxipèlag àrtic de Svalbard. Es troba al nord-est de la Terra d'Olav V a Spitsbergen, a l'estret de Hinlopen. Ocupa una superfície de 120 km².

## Referències

* ↑ «Wilhelmøya - Island (Svalbard)». stadnamn.npolar.no. Arxivat de l'original el 2016-09-27. [Consulta: 24 setembre 2016].
# Xerophaeus

Xerophaeus és un gènere d'aranyes araneomorfes de la família Gnaphosidae. Es poden trobar a l'Àfrica subsahariana.
Van ser descrits per primer cop per William Frederick Purcell l'any 1907.

## Llista d'espècies

Segons The World Spider Catalog 12.0:
* Xerophaeus ahenus Purcell, 1908
* Xerophaeus anthropoides Hewitt, 1916
* Xerophaeus appendiculatus Purcell, 1907
* Xerophaeus aridus Purcell, 1907
* Xerophaeus aurariarum Purcell, 1907
* Xerophaeus bicavus Tucker, 1923
* Xerophaeus biplagiatus Tullgren, 1910
* Xerophaeus capensis Purcell, 1907
* Xerophaeus communis Purcell, 1907
* Xerophaeus coruscus (L. Koch, 1875)
* Xerophaeus crusculus Tucker, 1923
* Xerophaeus crustosus Purcell, 1907
* Xerophaeus druryi Tucker, 1923
* Xerophaeus espoir Platnick, 1981
* Xerophaeus exiguus Purcell, 1907
* Xerophaeus flammeus Tucker, 1923
* Xerophaeus flavescens Purcell, 1907
* Xerophaeus hottentottus Purcell, 1908
* Xerophaeus kiwuensis Strand, 1913
* Xerophaeus lightfooti Purcell, 1907
* Xerophaeus longispinus Purcell, 1908
* Xerophaeus lunulifer Purcell, 1907
* Xerophaeus maritimus Lawrence, 1938
* Xerophaeus matroosbergensis Tucker, 1923
* Xerophaeus occiduus Tucker, 1923
* Xerophaeus oceanicus Schmidt & Jocqué, 1983
* Xerophaeus pallidus Tucker, 1923
* Xerophaeus patricki Purcell, 1907
* Xerophaeus perversus Purcell, 1923
* Xerophaeus phaseolus Tucker, 1923
* Xerophaeus robustus Lawrence, 1936
* Xerophaeus rostratus Purcell, 1907
* Xerophaeus ruandanus Strand, 1913
* Xerophaeus rubeus Tucker, 1923
* Xerophaeus silvaticus Tucker, 1923
* Xerophaeus spiralifer Purcell, 1907
* Xerophaeus spoliator Purcell, 1907
* Xerophaeus tenebrosus Tucker, 1923
* Xerophaeus thomasi (Caporiacco, 1949)
* Xerophaeus vickermani Tucker, 1923
* Xerophaeus zuluensis Lawrence, 1938

## Referències

* ↑ Platnick, 2011 : The world spider catalog (American Museum of Natural History).

## Bibliografia

* Purcell, 1907 : New South African spiders of the family Drassidae in the collection of the South African Museum. Annals and Magazine of Natural History, ser. 7, vol.20, p.297-336.

## Enllaços externs

* en ION
* Nomenclator Zoologicus
# Warner Bros. Animation

Warner Bros. Animation és la divisió d'animació de l'empresa Warner Bros., subsidiària de Time Warner. L'estudio sol ser relacionat amb els personatges dels Looney Tunes, creacions de Warner Bros. Cartoons.
Aquest estudio és el successor de Warner Bros. Cartoons (antigament Leon Schlesinger Productions), l'estudio que va produir les sèries de curtmetratges Looney Tunes i Merrie Melodies des de 1933 fins a 1963, i de 1967 a 1969. Warner va restablir la seua divisió d'animació en 1980 per produir productes relacionats amb la seua franquícia Looney Tunes. Des de 1990, Warner Bros. Animation ha centrat la seua producció en sèries de televisió i llargmetratges basats en altres franquícies de Time Warner, com les publicacions de DC Comics.

## Referències

* 1 2 Maltin, Leonard (1980, rev. 1987). Of Mice and Magic. New York: Plume/Penguin Books. Pg. 273.

## Enllaços externs

* Warner Bros. Web oficial (anglès)
* Warner Bros. Animation a IMDb (anglès)
# Wilhelm Dilthey

Wilhelm Dilthey (Biebrich, Wiesbaden, 19 de novembre de 1833 – Seis, Bozen, 1 d'octubre de 1911) fou un historiador, psicòleg, sociòleg i filòsof alemany. Max Weber va ser deixeble de Dilthey i va assumir els seus principis metodològics.

## Pensament

Dilthey va establir una diferència fonamental entre la metodologia de les ciències de la natura i la de les ciències socials. Per a Dilthey, la història no és intel·ligible mitjançant el mètode positiu de les ciències naturals, ja que la presència dels homes introdueix elements de subjectivitat, de voluntat, que no són a la natura. Així, segons Dilthey, les ciències de l'home han d'estudiar-se amb el mètode comprensiu.
El mètode comprensiu és l'aprehensió de les relacions significatives entre el tot i les parts. S'ha de captar la natura de la vida a partir de les seves manifestacions externes (objectivacions de la vida) fins a la realitat més amagada. S'utilitza la tècnica de l'empatia, que consisteix a reviure l'experiència de l'altre. Aquesta teoria està fortament influïda pel romanticisme de la seva època.
En aquest sentit ell dividia els filòsofs en tres escoles segons la seva cosmovisió: els pensadors que creien que l'home està determinat per la natura i subordinat a ella; els qui pensen que està en harmonia amb tot el vivent, i aquells que defensen una separació entre natura i humanitat, marcada pel lliure albir (on se situa el mateix Dilthey).

## Referències

* ↑ «Wilhelm Dilthey». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Introducció del Doctor Gonçal Mayos. Arxivat 2009-12-22 a Wayback Machine. Edició, estudi preliminar, traducció i notes de G. Mayos (traducció amb la col·laboració de la Dra. Julika Gang), Barcelona: Editorial 62, 1997.
# Willkommia

Willkommia és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* W. texana Hitchc.
# Xib Jàbala

Xib Jabala fou una de les més famoses batalles dels àrabs abans de l'islam. Es va lliurar vers 550/570 entre els Banu Tamim i els Àmir i hi van participar els kindes. Els Amir van obtenir la victòria. A la batalla de Rahbaran (un any abans) els Amir havien capturat i matat a Mabad ibn Zurara, i el seu germà Lakit, ara cap dels Tamim, volia venjança. Va rebre el suport dels Àssad, Dhubayan, ar-Ribab, dels làkhmides d'al-Hira i del rei kinda d'al-Hassà a la Yamama, Al-Jawn (el contingent el manaven els seus fills Muàwiya i Amr ibn al-Jawn); Lakit i un dels caps kindes van morir.

## Referències

* ↑ Enciclopèdia de l'Islam, IX, 439
# Xkótovo

Xkótovo (en rus: Шкотово) és un poble (un possiólok) del krai de Primórie, a l'Extrem Orient de Rússia, que el 2019 tenia 5.010 habitants.

## Història

Es fundà el 1865 com una vila a la riba del riu Xkotovka, a la badia d'Ussuri. Adquirí l'estatus de possiólok el 1931. Rebé aquest nom en honor de l'explorador rus Nikolai Xkot.

## Referències

* ↑ Приморская государственная публичная библиотека: 120 лет со времени образования деревни Царёвка Arxivat 2008-01-17 a Wayback Machine.
* ↑ Plantilla:Книга
# Xkodínskoie

Xkodínskoie (en rus: Шкодинское) és un poble de l'óblast de Kurgan, a Rússia, que en el cens del 2010 tenia 252 habitants. Pertany al districte de Ketovo.

## Referències

* ↑ Форсирование реки Тобол красной 5-й дивизией у г. Курган и взятие станции Варгаши
# Yomogita

Yomogita (蓬田村; Yomogita-mura) és una vila del Japó situada a la prefectura d'Aomori.

## Referències

* ↑ «Aomori (Japan): Prefecture, Cities, Towns and Villages - Population Statistics, Charts and Map» (en anglès).
# Xaragall dels Til·lers

El Xaragall dels Til·lers és un xaragall del terme municipal de Castellcir, de la comarca del Moianès.
Està situat en el sector nord-occidental del terme; és afluent del torrent de la Mare de Déu per l'esquerra, just al nord del Mas Montserrat. És just a migdia dels Camps del Passant Ample i al nord del Fornot del Verdeguer. A la part alta d'aquest xaragall es troba el Sot dels Til·lers. Es forma en el límit sud-occidental del Pampero, des d'on davalla cap al sud-oest pel Sot dels Til·lers; fa una inflexió cap al nord-oest per després tornar a baixar cap al sud-oest, fins que s'estabilitza cap a l'oest i, en els darrers metres, gira al nord i al nord-oest per abocar-se en el torrent de la Mare de Déu.

## Enllaços externs

* El Xaragall dels Til·lers en el seu entorn, a l'Institut Cartogràfic de Catalunya
# Zagórnoie

Zagórnoie (en rus: Загорное) és un poble del krai de Primórie, a l'Extrem Orient de Rússia, que en el cens del 2010 tenia 98 habitants.

## Referències

* ↑ Законодательное Собрание Приморского края. Закон Приморского края № 161-КЗ от 14 ноября 2001 г «Об административно-территориальном устройстве Приморского края», в ред. № 148-КЗ от 8 ноября 2007 г.
# Zahara de la Sierra

Zahara de la Sierra és una localitat de la província de Cadis, Andalusia, Espanya. Es troba al centre del Parc Natural de Grazalema. Limita amb els municipis d'Algodonales al nord, amb El Gastor a l'est, amb Grazalema i El Bosque al sud, i Prado del Rey a l'oest.
# Zaldibia

Zaldibia és un municipi de Guipúscoa, de la comarca del Goierri.

## Eleccions municipals 2007

Tres partits van presentar llista en el municipi en les passades eleccions municipals 2007; Aralar, PSE-EE i PP. Aquests van ser els resultats:
* Aralar : 435 vots (9 escons)
* Partit Socialista d'Euskadi - Euskadiko Ezkerra : 13 vots (0 escons)
* Partit Popular : 8 vots (0 escons)
D'aquesta manera, va resultar guanyador l'actual alcalde del municipi, Francisco Mª Ayerbe Urbistondo, amb clara majoria absoluta, a l'aconseguir les 9 regidories de l'ajuntament, i deixant sense representació a PSE-EE i PP, per haver obtingut 13 i 8 vots respectivament. Molt lluny del necessari per a assolir representació.

## Vegeu també

* Caseriu Iparragirre

## Enllaços externs

* Pàgina del municipi
* Zaldibia a Google Maps